1 000 kaartjies uitgeloot na diens vir Hawking | Netwerk24
1 000 kaartjies uitgeloot na diens vir Hawking
10 Mei 2018 05:12
Geluk het nie baie met wetenskap te doen nie, maar ondersteuners wat Stephen Hawking se huldigingsdiens wil bywoon, sal daarop moet staatmaak.
Die beroemde wetenskaplike se familie het besluit om 1 000 kaartjies vir die diens in die Westminster-abdy aan die publiek beskikbaar te stel.
Stephen Hawking Foto: Getty Images
Die 1 000 sitplekke sal, soos ’n lotery, ná ’n geluks­trekking toegeken word.
Belangstellendes kan aanlyn daarvoor registreer by stephenhawkinginterment.com.
Die Britse kosmoloog sal veras word en sy as sal ná die diens op 15 Junie tussen die grafte van sir Isaac Newton en Charles Darwin in die Westminster-abdy gebêre word.
Aanhangers wat nie gelukkig genoeg is om die diens by te woon nie, kan die graf wel later gratis besoek.
Hawking is op 14 Maart dood. – News24
Meer oor: Stephen Hawking | Kaartjies
Wetenskap en geloof kán saam verreken word
Duisende bring laaste eer aan Hawking